Gyselaarsituasie by Pta-kompleksOPVOLG: Die polisiebeamptes en veiligheidswagte, wat vroeër in The Meadows-veiligheidskompleks gyselaar gehou is, is vrygelaat. Lees meer hier. Foto: Facebook Kapt. Ilze Jones, woordvoerder van die polisie, het aan Maroela Media bevestig die taakmag is tans op die toneel in ‘n poging om die situasie te ontlont, maar wou in die stadium nie verdere inligting bekendmaak nie. “Ons is nog besig op die toneel om mense hier te beveilig. Ons sal later meer inligting kan gee, maar kan nie nou dadelik kommentaar lewer nie,” het sy gesê. Gebruikers op sosiale media het beweer een van die inwoners van die kompleks het buite sy huis skote afgevuur en twee mense is doodgeskiet. Die skieter kruip na bewering tans in sy huis weg waar hy twee mense gyselaar hou. Volgens inligting op Facebook het inwoners die man voorheen as “onstabiel, onvoorspelbaar en vreemd” beskryf. Meer inligting volg.